Document ID: /roh_data/filtered/fineweb-2-filterrobots_roh.jsonl.gz/47703

9/11 – Avant precis 20 onns han terrorists attatgà ils Stadis Unids da l’America
Quels che han vis ils maletgs dals 11 da settember 2001 n’emblidan pli probabel mai pli els. Ils terrorists avevan rapinà quatter aviuns gronds plain passagiers e passagieras. Dus da quels han els manà en las duas turs dal World Trade Center a New York. En il Minisguard declerain nus tgi ch’ils terrorists èn e daco ch’els fan talas attatgas. Nus respundain er las dumondas, pertge ch’els han gist attatgà ils Stadis Unids da l’America e daco ch’igl ha silsuenter dà var 20 onns guerra en l’Afganistan, senza che quella avess propi purtà insatge. L’Afganistan – dapli che guerra e terror: En las novitads audan ins il pli savens dal pajas en l’Orient en connex cun guerra e terrorissem. Ma tar tut la miseria na datti betg mo quai en l’Afganistan. Nus mussain en il Minisguard maletgs da las cuntradas, la vita da mintgadi ed er bels muments per Afganas ed Afgans.